**Velupillai Prabhakaran**, med tilnavnet «Thambi» (lillebror), (født 26. november 1954 i Velvettithurai, opplyst å være drept 17. mai 2009) var leder for Tamiltigrene, en militant organisasjon som ønsker å opprette en uavhengig tamilsk stat i deler av Sri Lanka. 

Han hadde ry som en fryktløs og hensynsløs kriger med strategisk kløkt. Hans tilhengere betraktet ham som tamilsk frihetshelt, mens hans motstandere så ham som en despot med ansvar for likvidasjon av flere av Sri Lankas toppledere samt Indias statminister Rajiv Gandhi. Prabhakaran, som hadde sagt at «Jeg foretrekker å dø på slagmarken under kamp med ære i stedet for bli tatt i live av fienden»,[] ble drept under kamper med den srilankiske hæren i mai 2009.[]

Biografi
--------

Prabhakaran med sin kone Mathivathani Erambu i 1984Prabhakaran med sin kone Mathivathani Erambu i 1984Velupillai Prabhakaran ble født i den nordlige kystbyen Velvettithurai, som den yngste av fire søsken. Han var født inn i en hinduistisk familie, og ble med i studentgruppen TIP. Han skal ha vært en gjennomsnittlig student, sky og opptatt av bøker. I 1972 grunnla Prabhakaran organisasjonen «De nye tamilitigerne», som ble en forgjenger til flere andre som protestert mot den politiske retningen landet tok etter frigjøringen fra Storbritannia som satte minoriteten med tamiler opp mot majoriteten i det singalesiske folket.

I 1975, etter å ha blitt sterkt involvert i tamil-bevegelsen, utførte han sitt første politiske drap, mot ordføreren i Jaffna, Alfred Duraiappah, ved å skyte han på kloss hold da han gikk inn i et hindu-temple i Ponnaalai. Drapet var et svar på en hendelse i januar 1974, der ni tamiler ble drept og 50 skadet av politiet. Radikale tamiler hadde lagt skylden på Alfred Duraiappah, da han støttet Sri Lanka Freedom Party (SLFP) som var involvert i volden, og for å ha forrådt de tamilske nasjonalistene på Jaffna-halvøyen.

Indiske myndigheter anklaget ham også for å være innblandet i drapet på Rajiv Gandhi i 1991, da en selvmordsbomber angivelig skal ha angrepet etter ordre fra Prabhakaran. Han anses også å være ansvarlig for selvmordsangrepet som tok livet av Sri Lankas president Ranasinghe Premadasa den 1. mai 1993.

Han ble ettersøkt av Interpol for terrorisme, mord, organisert kriminalitet og konspirasjon for å utføre terrorisme.

Et lik som ble antatt å være Prabhakarans ble funnet av hæren i Sri Lanka den 17. mai 2009. Meldingene om han var død eller ikke, vekslet i tiden etter den første meldingen, men den 18. mai bekreftet srilankiske regjeringskilder at Prabhakaran var funnet død. Han skal ha blitt skutt under kamper med fremrykkende regjeringsstyrker. Tre andre tamilske opprørsledere og Prabhakarans sønn ble også funnet drept, ifølge regjeringen. Et bilde av liket ble offentliggjort av myndighetene den 19. mai, selv om tamilgeriljaen fremdeles hevdet at han var i live. Sønnen til Prabhakaran, Charles Anthony, var også blant de døde som var identifisert, ifølge myndighetene.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Velupillai-Prabhakaran, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000025821, besøkt 9. oktober 2017[Hentet fra Wikidata]
3. ↑   www.bbc.co.uk[Hentet fra Wikidata]
4. 1 2 3  (en) «*The enigma of Prabhakaran*». *BBC News*. 2. mai 2000. Besøkt 18. mai 2009.
5. ↑  (en) Heilmann-Rajanayagam 1994: Side 37
6. ↑  (en) Heilmann-Rajanayagam 1994: Side 38
7. ↑  (en) Welcome to UTHR, Sri Lanka Arkivert 14. mai 2009 hos Wayback Machine.
8. ↑  (en) Asia Times: Sri Lanka: The Untold Story Arkivert 13. februar 2002 hos Wayback Machine.
9. ↑  (en) «*Tamil Tiger Leader Velupillai Prabhakaran*». *Time Magazine* **(engelsk)**. Arkivert fra originalen 13. mai 2009. Besøkt 18. mai 2009.
10. ↑  (en) «Wanted: VELUPILLAI, Pirabhakaran». Interpol. 4. oktober 2006. Arkivert fra originalen 3. september 2006.
11. ↑  (no) «*- LTTE-lederen er funnet død*». **Nettavisen.no**. 17. mai 2009. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 18. mai 2009.
12. 1 2  (no) «- LTTE-lederen er drept». VG. 18. mai 2009. Besøkt 18. mai 2009.
13. 1 2  (no) «Her er beviset». Nettavisen. 19. mai 2009. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 19. mai 2009.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Encyclopædia Universalis **·** VIAF **·** GND **·** LCCN **·** ISNI **·** SUDOC **·** Munzinger (iba)
 |